Hankija/tellija: Tapa Vallavalitsus

Väikehange: Platvormtõstuki ostmine koos paigaldusega Tapa Keelekümbluskooli

**Hanke objekt**

Hanke objektiks on Tapa Keelekümbluskooli, asukohaga Nooruse 2 platvormtõstuki ostmine koos paigaldusega. Tõstuk paigaldatakse kooli sisetrepile ning peab võimaldama liikumist korruste vahel (vt korruste skeem).

**Pakkumuse esitamiseks on kohustuslik tutvuda objektiga kohapeal. Kontaktisik on Tapa vallahoolduse vallavara haldusspetsialist Alo Leek, tel 5915 1582, e-post** **alo.leek@tapa.ee**

## **Hanke tingimused**

Platvormtõstuk

1. Tarnitud ja paigaldatud tooted peavad olema uued ja sobilikud kasutamiseks avalikes ruumides.

2. Tarnitud tooted, nende paigaldamise tehnoloogia peavad tagama nende võimalikult pika kasutusea ja vastupidavuse.

3. Kõik paigaldatud tooted peavad vastama kasutusotstarbele ja olema lubatud kasutamiseks Eestis ja/või EU –maades ning omama vastavaid sertifikaate.

4. Tõstuki kandevõime peab olema vähemalt 225 kg.

5. Tõstuki platvormile peab mahtuma ratastooliga külastaja. Platvormi mõõdud on vähemalt 800x900 mm. Tõstuki platvormil peavad olema ülestõstetavad ohutuspiirded vältimaks ratastooli juhuslikku maha libisemist platvormilt.

6. Platvorm peab olema elektriliselt kokku klapitav

7. Tõstuki juhtimine peab toimuma juhtpuldi abil, tõstukil peab olema hädajuhtumite puhuks avariinupp.

8. Tõstuki töötamine peab olema tagatud ka voolukatkestuse korral.

9. Juhtmevabad kutsumispuldid peatumispunktides.

10. Kokku klapitav iste platvormile.

11. Toote üleandmisel tuleb müüjal komplekteerida ja tellijale üle anda tõstuki dokumentatsioon, s.h. kasutus- ja hooldusjuhendid, nõuetele vastavust tõendavad sertifikaadid.

12. Elektrivarustuse müüja poolt näidatud kohta kindlustab tellija.

13**.** Müüja peab arvestama, et tõstuki hooldus garantiiperioodil kuulub müüja kohustuste hulka ja peab sisalduma pakkumuse hinnas.

Pakkumuse koostamine

Pakkumise koostamisel ja tööde teostamisel tuleb arvestada olemasolevat olukorda ja tegelike ruumide gabariite ja ehituskonstruktsioone ning neid tingimusi, mida hankija ei ole käesolevas dokumendis kirjeldanud, kuid mis on vajalikud eesmärgi saavutamiseks, arvestades müüja professionaalsust ja kogemust.

Pakkumus peab sisaldama:

1. Pakkuja nimi, aadress ja registrikood.

2. Pakkumuse maksumus.

3. Vajadusel muu informatsioon, mis iseloomustab pakutavaid tooteid.

Lepingu tingimused

1. Tööde teostamise tähtaeg on **31.august 2021**.

2. Tellija ei tasu ettemaksu.

3. Aktsepteeritud akti alusel koostatud arve tasub tellija 14 päeva jooksul arvates arve esitamisest.

4. Toodetele ja paigaldusele kehtib garantii vähemalt 24 kuud.

Pakkumuse esitamine

Pakkumus esitada lisatud digitaalselt allkirjastatuna e-posti aadressil vallavalitsus@tapa.ee hiljemalt **17. juuni kell 10:00.**